
MÓRÁGY KÖZSÉG ÖNKORMÁNYZAT
Képviselő-testülete

Szám: Mo/4-8/2025.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2025. június 16-án 15 óra 30 perckor a Községházán megtartott rendes nyílt ülésén.

Jelen vannak: Glöckner Henrik polgármester, Berde Béla, Illés Béla, Mezei Balázs képviselők (4 fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, elmondta, hogy Horváth Dániel képviselő jelezte, hogy egy kicsit késni fog, megállapította, hogy a testület határozatképes, az ülést megnyitotta. 

Ez után javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 4 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

[bookmark: _Hlk150239288][bookmark: _Hlk187156100]1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (45. sz. előterjesztés)
Előterjesztő: Glöckner Henrik polgármester
[bookmark: _Hlk199331433]
2. A Mórágyi Óvoda magasabb vezetői álláshelyének betöltésére vonatkozó pályázat kiírása (46. sz. előterjesztés)
Előterjesztő: Glöckner Henrik polgármester

3. Éves összefoglaló ellenőrzési jelentés Mórágy Község Önkormányzata 2024. évi belső ellenőrzési tevékenységének tapasztalatairól (47. sz. előterjesztés)
Előterjesztő: Tenczlingerné Füle Mária jegyzői megbízott

4. Mórágy Község Önkormányzata Adatvédelmi és Adatbiztonsági Szabályzatának elfogadása (48. sz. előterjesztés)
Előterjesztő: Glöckner Henrik polgármester

5. Polgármester illetményének, költségtérítésének megállapítása (49. sz. előterjesztés)
Előterjesztő: Tenczlingerné Füle Mária jegyzői megbízott

6. Döntés LEADER pályázat benyújtásáról (50. sz. előterjesztés)
Előterjesztő: Glöckner Henrik polgármester

7. Egyebek
- Magyar Falu pályázat
- Tolnatáj Televízió Zrt. ajánlata

Napirendi pontok tárgyalása:

1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (45. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő megkérdezte, hogy az alpolgármester úrral miről egyeztett, illetve kérte a polgármestert, hogy adjon tájékoztatást a bécsi szakmai útról.

Glöckner Henrik polgármester elmondta, hogy a bécsi szakmai úton 2025. május 25. és 29. között a TETT társulással részt vett. A Nemzetközi Atomenergia-ügynökség (NAÜ – IAEA) 2025. május 26. és 30. között Bécsben rendezte meg történetének első olyan nemzetközi konferenciáját, amelyre a nukleáris létesítményeket befogadó közösségek, önkormányzatok képviselőit is meghívták. A „Nukleáris közösségek és polgármesterek fókuszban” című rendezvény keretében a világ számos országából érkeztek polgármesterek, köztük a TETT tagtelepüléseinek vezetői is. A konferencián a Társulás képviseletében Szalonna Zoltán Véménd község polgármestere mutatta be a Társulás tevékenységét és szerepét a társadalmi tájékoztatásban és ellenőrzésben.
A polgármester elmondta, hogy Berde Béla alpolgármester úrral több témában is egyeztetett, köztük az augusztusi Gránit Fesztiválról is.

Glöckner Henrik polgármester az előterjesztés kiegészítéseként elmondta, hogy bár a bátaszéki tűzoltókkal egyeztetett a Petőfi utcai bérlakás udvarán lévő fenyőfa kivágásáról, mégsem ők fogják a munkát elvégezni. Ennek oka, hogy a tűzoltók csak kosaras autó igénybevételével tudták volna elvégezni a feladatot, aminek magas anyagi vonzata lett volna, így más megoldást találtunk, alpin technikával lesz a fa kivágva a tervek szerint a holnapi nap folyamán.

Horváth Dániel képviselő 15 óra 51 perckor megérkezett.

A képviselők részéről a napirendi ponttal kapcsolatban több kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

74/2025.(VI.16.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő-testülete a 54/2025.(V.21.) és a 58-73/2025.(V.21.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 
2. A Mórágyi Óvoda magasabb vezetői álláshelyének betöltésére vonatkozó pályázat kiírása (46. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

75/2025.(VI.16.) Képviselő-testületi határozat
a Mórágyi Óvoda magasabb vezetői álláshelyének betöltésére vonatkozó pályázat kiírásáról

Mórágy Község Önkormányzatának Képviselő-testülete pályázatot ír ki a Mórágyi Óvoda intézmény igazgatói állására 2025. augusztus 15. napjától 2030. augusztus 14. napjáig. A pályázati feltételeket a jelen határozat melléklete szerint határozza meg. 

Felkéri a jegyzőt, hogy a jelen határozat mellékletében meghatározott tartalommal gondoskodjon a pályázat kiírásáról és előkészítéséről. 

A képviselő-testület a magasabb vezetői pályázatok véleményezésével az Ügyrendi Bizottságot bízza meg.

Határidő: azonnal, illetve a jogszabály szerinti ütemezésben 
Felelős: Tenczlingerné Füle Mária jegyzői megbízott

3. Éves összefoglaló ellenőrzési jelentés Mórágy Község Önkormányzata 2024. évi belső ellenőrzési tevékenységének tapasztalatairól (47. sz. előterjesztés)
Előterjesztő: Tenczlingerné Füle Mária jegyzői megbízott

Tenczlingerné Füle Mária jegyzői megbízott az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondta, hogy véleménye szerint a belső ellenőr jelentésében ellentmondások vannak, több hibát is talált az Óvoda dokumentumaiban, oldjuk meg a felmerült problémákat.

Glöckner Henrik polgármester elmondta, hogy már beszélt a jegyzői megbízottal a dokumentumokban felmerült pontatlanságokról, természetesen megoldásra fognak kerülni a belső ellenőr javaslata alapján.

A képviselők részéről a napirendi ponttal kapcsolatban több kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

76/2025.(VI.16.) Képviselő-testületi határozat
a 2024. évi belső ellenőrzés tapasztalatairól szóló jelentés elfogadásáról

Mórágy Község Önkormányzat Képviselő-testülete a határozat 1. számú mellékletét képező, a Mórágy Község Önkormányzat 2024. évi belső ellenőrzésére vonatkozó éves jelentést megtárgyalta, és a jelentésben foglaltakat elfogadja.

Határidő: azonnal
Felelős: Tenczlingerné Füle Mária jegyzői megbízott (a határozat megküldéséért) 

4. Mórágy Község Önkormányzata Adatvédelmi és Adatbiztonsági Szabályzatának elfogadása (48. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

77/2025.(VI.16.) Képviselő-testületi határozat
Mórágy Község Önkormányzata Adatvédelmi és Adatbiztonsági Szabályzatának elfogadásáról

Mórágy Község Önkormányzata Képviselő-testülete megismerte Mórágy Község Önkormányzata Adatvédelmi és Adatbiztonsági Szabályzatát és azt a határozat melléklete szerinti tartalommal elfogadja.

A Képviselő-testület felhatalmazza a Polgármester a Szabályzat aláírására.


Felelős: Glöckner Henrik polgármester
Határidő: azonnal

5. Polgármester illetményének, költségtérítésének megállapítása (49. sz. előterjesztés)
Előterjesztő: Tenczlingerné Füle Mária jegyzői megbízott

Tenczlingerné Füle Mária jegyzői megbízott az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A Magyarország helyi önkormányzatairól szóló 2011.évi CLXXXIX. törvény 49.§ (1) bekezdése alapján Glöckner Henrik polgármester bejelentette személyes érintettségét.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással a következő határozatot hozta:

78/2025.(VI.16.) Képviselő-testületi határozat
a polgármester személyes érintettségéről

Mórágy Község Önkormányzat Képviselő-testülete a Magyarország helyi önkormányzatairól szóló 2011.évi CLXXXIX. Törvény 49.§ (1) bekezdése alapján Glöckner Henrik polgármestert személyes érintettsége miatt a napirenddel kapcsolatos döntésből nem zárja ki. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással a következő határozatokat hozta:

79/2025.(VI.16.) Képviselő-testületi határozat
a polgármester illetményéről

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4)  bekezdés b) pontjában foglaltak alapján Glöckner Henrik főállású polgármester úr illetményét 2025. július 1. napjától havi bruttó 1 167 900,- Ft, azaz egymillió százhatvanhétezer kilencszáz forint összegben állapítja meg, és a 120/2024. (XII. 4.) számú önkormányzati határozatot hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

80/2025.(VI.16.) Képviselő-testületi határozat
a polgármester költségtérítéséről

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Glöckner Henrik főállású polgármester úr költségtérítését 2025. július 1. napjától a részére megállapított havi bruttó 1 167 900,- Ft illetmény 15%-ában, havi 175 185,- Ft, azaz százhetvenötezer száznyolcvanöt forint összegben állapítja meg, és a 121/2024. (XII. 4.) számú önkormányzati határozatot hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

6. Döntés LEADER pályázat benyújtásáról (50. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

81/2025.(VI.16.) Képviselő-testületi határozat
LEADER pályázat benyújtásáról

Mórágy Község Önkormányzatának Képviselő-testülete úgy határozott, hogy a „Vidéki településfejlesztés (KAP-RD57-091-1-25)” című LEADER pályázati felhívásra támogatási kérelmet nyújt be az alábbiak szerint: 

1. A fejlesztés megnevezése: Beton tárolótér kialakítása és fűkaszák beszerzése. A fejlesztéssel érintett ingatlanok helyrajzi száma: beton tárolótér 599/2. hrsz., fűkaszák tárolási helye 659. hrsz.

2. Mórágy Község Önkormányzata Képviselő-testülete a fejlesztés megvalósításának költségeit az alábbiak szerint határozza meg:
- projekt összes költsége: 4 756 907 Ft
- igényelt támogatás összege: 4 500 000 Ft
- saját forrás összege: 256 907 Ft 

3. A Képviselő-testület a szükséges önerőt a 2025. évi költségvetés általános tartalékából biztosítja.

4. A Képviselő-testület felhatalmazza a Polgármestert a pályázat aláírására, illetve benyújtására.

Határidő: 2025. július 1.
Felelős: Glöckner Henrik polgármester

7. Egyebek

- Döntés Magyar Falu pályázatról
Glöckner Henrik polgármester elmondja, hogy megjelent a Magyar Falu pályázat, amelyen a korábbiakban megbeszélteknek megfelelően a szolgálati lakás felújítására pályáztunk volna, de sajnos a pályázati kiírásban olyan feltételeket támasztanak, amelyeket jelen pillanatban nem tudunk teljesíteni, ezért találni kellene a Képviselő-testületnek egy másik célt, amit megpályázna. A polgármester ismerteti a képviselőkkel a pályázati kiírás szerinti célterületeket: 
1. Óvoda épületének felújítása, korszerűsítése, óvodai férőhelybővítés
2. Önkormányzati tulajdonban lévő ingatlanok fejlesztése 
3. Temetők kisléptékű infrastrukturális fejlesztése 
4. Eszközbeszerzés 
5. Óvodai játszóudvar, közterületi játszóterek fejlesztése 
6. Kommunális eszközök beszerzése 
7. Tanya- és falugondnoki gépjármű beszerzése 
A polgármester javaslatot tesz kommunális eszköz beszerzésére, melynek keretében traktort vásárolnánk megkönnyítve a községgazdálkodás dolgozóinak munkáját. Kéri a képviselőket, hogy mondják el ötleteiket a pályázati célokkal kapcsolatban.

Horváth Dániel képviselő elmondja, hogy véleménye szerint a Petőfi utcai bérlakást értékesíteni kellene, ha már felújítani nem tudjuk. A vételárból az Alkotmány utcai bérlakást fel lehetne újítani.

Glöckner Henrik polgármester elmondja, hogy véleménye szerint meg kellene várni, hátha lesz TOP pályázaton lehetőség a felújításra, ha ott sem sikerül pályázni, akkor el kell gondolkodni az értékesítésen.

Horváth Dániel képviselő elmondja, hogy az Óvoda játszóterét fel lehetne újítani.

Glöckner Henrik polgármester elmondja, hogy arra elegendő lenne a saját forrásunk, inkább próbáljuk meg minél nagyobb részben kihasználni a Magyar Falu Program adta lehetőséget, a traktor beszerzés a falu javát is szolgálná.

A képviselők a polgármester javaslatával egyet értettek.

A képviselők részéről egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

…./2025.(VI.16.) Képviselő-testületi határozat
a Magyar Falu Program keretein belüli pályázat benyújtásáról

Mórágy Község Önkormányzatának Képviselő-testülete úgy dönt, hogy 

a) a Magyar Falu Program keretében meghirdetett „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című, MFP-ÖTIFB/2025 kódszámú pályázati felhívásra a „Kommunális eszközök beszerzése (MFP/ÖTIFB/2025/KOEB)” megnevezésű kategóriában támogatási igényt nyújt be.

b) felhatalmazza a polgármestert a támogatási igény benyújtásához szükséges nyilatkozatok aláírására, a támogatási igény benyújtására, nyertes pályázat esetén a beszerzés lebonyolítására.

Határidő: pályázati felhívás szerint
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott
Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:


82/2025.(VI.16.) Képviselő-testületi határozat
a Magyar Falu Program keretein belüli pályázat benyújtásáról

Mórágy Község Önkormányzatának Képviselő-testülete úgy dönt, hogy 

a) a Magyar Falu Program keretében meghirdetett „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című, MFP-ÖTIFB/2025 kódszámú pályázati felhívásra a „Kommunális eszközök beszerzése (MFP/ÖTIFB/2025/KOEB)” megnevezésű kategóriában támogatási igényt nyújt be.

b) felhatalmazza a polgármestert a támogatási igény benyújtásához szükséges nyilatkozatok aláírására, a támogatási igény benyújtására, nyertes pályázat esetén a beszerzés lebonyolítására.

Határidő: pályázati felhívás szerint
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott

- Tolnatáj Televízió Zrt. ajánlata
Glöckner Henrik polgármester elmondta, hogy a Tolnatáj Televízió azzal kereste meg Mórágy Község Önkormányzatát, hogy évente 6 alkalommal az Önkormányzat által kijelölt eseményekről híradó tudósítást készítene, az elkészült műsorokat 5 alakalommal adásba szerkesztve. Ennek költsége 35.000 Ft + ÁFA lenne havonta. Kérte a képviselőket, hogy mondják elvéleményüket az ajánlattal kapcsolatban.

A képviselők megbeszélték, hogy nem kívánnak élni az ajánlattal.

A képviselők részéről egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

…./2025.(VI.16.) Képviselő-testületi határozat
a Tolnatáj Televízió Zrt. ajánlatáról

Mórágy Község Önkormányzatának Képviselő-testülete a Tolnatáj Televízió Zrt. ajánlatát megismerte és úgy határozott, hogy az ajánlattal nem kíván élni.

Határidő: azonnal
Felelős: Glöckner Henrik polgármester

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

83/2025.(VI.16.) Képviselő-testületi határozat
a Tolnatáj Televízió Zrt. ajánlatáról

Mórágy Község Önkormányzatának Képviselő-testülete a Tolnatáj Televízió Zrt. ajánlatát megismerte és úgy határozott, hogy az ajánlattal nem kíván élni.

Határidő: azonnal
Felelős: Glöckner Henrik polgármester

- A FizioKözpont a fogyatékkal élőkért Alapítvány kérelme
Glöckner Henrik polgármester elmondta, hogy a FizioKözpont a fogyatékkal élőkért Alapítvány kéréssel fordult a Képviselő-testülethez. 2025. januárjában foglalta le az Alapítvány a Gránit Fogadó tárgyalótermét, azonban évközben a Képviselő-testület megemelte a Gránit Fogadó bérleti díjait beleértve a tárgyalótermet is, melynek új bérleti díja 25.000 Ft/alkalom lett. Tekintve, hogy az Alapítvány a januári díjjal – 20.000 Ft/alkalom – kalkulált, azzal a kéréssel fordult a Képviselő-testülethez, hogy a januári áron kaphassák meg a termet. A polgármester javasolja – tekintve, hogy gyermekek táboroztatásáról van szó – hogy adjon a Képviselő-testület kedvezményt az Alapítványnak, így a januári 20.000 Ft/alkalom áron adja bérbe a tárgyalótermet. Kérte a képviselőket, hogy vitassák meg a kérdést.

A képviselők a polgármester javaslatával egyetértettek, egyéb kérdés hozzászólás nem hangzott el, a polgármester szavazást rendelt el az alábbi határozati javaslatról:

…./2025.(VI.16.) Képviselő-testületi határozat
a FizioKözpont a fogyatékkal élőkért Alapítvány kérelméről

Mórágy Község Önkormányzatának Képviselő-testülete a „FizioKözpont a fogyatékkal élőkért Alapítvány” (7100 Szekszárd, Dienes Valéria utca 6. 6.em. 19. ajtó) kérelmét megtárgyalta és úgy határozott, hogy az Alapítvány részére 20 %-os kedvezményt biztosít a Gránit Fogadó Tárgyalótermének bérleti díjából, így 20.000 Ft/alkalom áron bérelheti azt, a 2025. június hónapban tartandó táboroztatása alkalmával.

Határidő: azonnal
Felelős: Glöckner Henrik polgármester

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

84/2025.(VI.16.) Képviselő-testületi határozat
a FizioKözpont a fogyatékkal élőkért Alapítvány kérelméről

Mórágy Község Önkormányzatának Képviselő-testülete a „FizioKözpont a fogyatékkal élőkért Alapítvány” (7100 Szekszárd, Dienes Valéria utca 6. 6.em. 19. ajtó) kérelmét megtárgyalta és úgy határozott, hogy az Alapítvány részére 20 %-os kedvezményt biztosít a Gránit Fogadó Tárgyalótermének bérleti díjából, így 20.000 Ft/alkalom áron bérelheti azt a 2025. június hónapban tartandó táboroztatása alkalmával.
[bookmark: _GoBack].
Határidő: azonnal
Felelős: Glöckner Henrik polgármester

- A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2024. évi pénzügyi elszámolása
Glöckner Henrik polgármester elmondja, hogy a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás a társulási megállapodás értelmében megküldte a 2024. évi pénzügyi elszámolását, amelyet a tagtelepülések Képviselő-testületének véleményeznie kell. A polgármester elmondta, hogy a társulásnak feladatellátási kötelezettsége Mórágy település felé nincs, ezért nekünk sincs kötelezettségünk a társulás felé, de mivel tagjai vagyunk, ezért a pénzügyi elszámolást is véleményeznünk kell. Kérte a képviselőket, hogy vitassák meg a kérdést.

A képviselők részéről kérdés hozzászólás nem hangzott el, a polgármester szavazást rendelt el az alábbi határozati javaslatról:

…./2025.(VI.16.) Képviselő-testületi határozat
A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2024. évi pénzügyi elszámolásának elfogadására

Mórágy Község Önkormányzatának Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2024. évi pénzügyi teljesülésről szóló tájékoztatóját – az előterjesztés melléklete szerinti tartalommal – tudomásul veszi. 

Határidő: 2025. június 30.
Felelős: Glöckner Henrik polgármester
Határozatról értesül: Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás	

Szavazás után Mórágy Község Önkormányzata Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

85/2025.(VI.16.) Képviselő-testületi határozat
A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2024. évi pénzügyi elszámolásának elfogadására

Mórágy Község Önkormányzatának Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2024. évi pénzügyi teljesülésről szóló tájékoztatóját – az előterjesztés melléklete szerinti tartalommal – tudomásul veszi. 

Határidő: 2025. június 30.
Felelős: Glöckner Henrik polgármester
Határozatról értesül: Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás	

Horváth Dániel képviselő megkérdezte, hogy mikor lesz új kuka a központban?

Glöckner Henrik polgármester elmondta, hogy elkészült az új kuka, de még nem érkezett meg.

Horváth Dániel képviselő megkérdezte, hogy lesz-e lehetőség a Szabadság utcai kiülő és szalonnasütő megvalósítására? Elmondja, hogy ha van hozzá anyag, akkor társadalmi munkában szívesen megcsinálják.

Glöckner Henrik polgármester elmondja, hogy össze kell írni az anyagszükségletet és véleménye szerint nincs akadálya a megvalósításnak.

A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 17 óra 05 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző

